*Ő így válaszolt: „Az az ember, akit Jézusnak hívnak, sarat csinált, megkente a szemeimet, és azt mondta nekem: Menj a Siloámhoz, és mosakodj meg. Elmentem tehát, megmosakodtam, és most látok.”* (Jn 9,11)

A válasz pontos, de … Mondhatni, jogosan sorakoznak a kérdések: miért kellett sarat csinálni nyállal, még vakon elmenni a Siloámhoz, miért a mosakodás? Ezekre a kérdésekre nem tudom a választ, hanem csak egy választ tudok megfogalmazni. De, kell ezekre a kérdésekre a válaszokat tudni? És ha igen, miért? Az én válaszom ez: mert az Atyának ez a megoldás tetszett.

A történetből sokkal fontosabbnak tartom a következőeket: ez az ember nem tiltakozott az ellen ami történt vele, a sározás. Nem keresett kifogásokat, hanem elment és megmosakodott. Ennek eredményeképpen átélte eddigi élete legnagyobb csodáját.

Ahhoz, hogy a csoda bekövetkezzen nem magyarázatokra volt szükség, hanem engedelmességre. Az engedelmesség kifejezi a bizalmat a Küldő iránt. A bizalom meghozza gyümölcsét.

Ma is így működik Jézussal való kapcsolatunk. Engedelmesség és eredmények. *Vadon Gyula*